22 رمضان المبارک عالمی یوم قدس کے دن؛

اہل سنت والجماعت پاکستان کا جلوس سیدنا علی المرتضیٰ نکالنے کا اعلان

رسا نیوز ایجنسی – کالعدم اہل سنت والجماعت اسلام آباد نے 22 رمضان المبارک کو یوم علی (ع) کی مناسبت سے لال مسجد سے آپبارہ چوک تک مدح صحابہ جلوس نکالنے کا اعلان کیا ہے۔

خبر کا کوڈ: ۸۲۸۳

تاریخ: ۰۷ مهر ۲۰۱۵ - ۲۳:۵۷

رسا نیوز ایجنسی کی رپورٹ کے مطابق ، اسلام آباد کے صدر غلام مصطفیٰ کا کہنا تھا کہ 22 رمضان المبارک بروز جمعہ کو لال مسجد سے آپبارہ چوک تک یوم شہادت سیدنا علی المرتضیٰ کے موقع پر جلوس نکالا جائیگا جس میں ہزاروں کارکنان شرکت کریں گے۔

انہوں نے اسلام آباد میں ہونے والی پریس کانفرنس سے خطاب کرتے ہوئے کہا: 22 رمضان المبارک بروز جمعہ کو لال مسجد سے آپبارہ چوک تک یوم شہادت سیدنا علی المرتضیٰ کے موقع پر جلوس نکالا جائیگا جس میں ہزاروں کارکنان شرکت کریں گے۔

واضح رہے کہ اس سے پہلے ہمیشہ کالعدم جماعت نے ہر موقع پر اہل تشیع کو جلوس نکالنے سے روکنے کیلئے ہر ہتھکنڈا استعمال کیا ہے اور کئی جگہوں پر اسی بات پر فرقہ وارنہ فسادات بھی ہوئے ہیں جن میں سینکڑوں لوگ ابتک لقمہ اجل بن چکے ہیں، لیکن حیرت آنگیز امر یہ ہے کہ اب وہی جماعت اہل تشیع کی مخالفت میں خود جلوس نکالنے کا اعلان کررہی ہے۔

یہ بھی واضح رہے کہ بائیس رمضان کو عالمی یوم القدس ڈے منایا جا رہا ہے اور اسی روٹ پر شیعہ علماء کونسل اسلام آباد بھی ہر سال القدس ریلی نکالتی ہے۔